Guri Hjeltnes

Guri Hjeltnes (født 1953) er en norsk historiker og journalist. Fra 2012 til 2024 var hun direktør ved Senter for studier av Holocaust og livssynsminoriteter (HL-senteret). Fra 2004 var hun professor ved Institutt for kommunikasjon ved Handelshøyskolen BI og hun tiltrådte som prorektor 1. januar 2008. Hjeltnes har vært involvert i utviklingen av BIs journalistutdanningsprogram, bachelor i medieutvikling og journalistikk.

 Bakgrunn 

Hjeltnes er dr. philos. i historie fra Universitetet i Oslo 2002. Innenfor journalistikk er hun kjent som mangeårig leder av SKUP-juryen. Hjeltnes var medlem i Brurås-utvalget som i 2003 ga en vurdering av medienes håndtering av Tønne-saken.

Hun har selv arbeidet som journalist blant annet i Arbeiderbladet, og har som historiker skrevet flere bøker, særlig omkring norsk okkupasjonshistorie. Deriblant Avisoppgjøret etter 1945, samt to bind i verket Handelsflåten i krig og Hverdagsliv. Sistnevnte ble av en historikerjury i 2015 kåret til en av de ti mest betydningsfulle norske bøkene om andre verdenskrig.

I 2004 ble hun først ansatt i avisen VG, før hun etter to måneder sluttet for å tiltre i et nyopprettet professorat i journalistikk ved BI. Hun skriver imidlertid ofte politiske kommentarer i VG fremdeles.

Hjeltnes ble i statsråd 12. august 2011 utnevnt til medlem av 22. juli-kommisjonen.Offisielt fra statsråd 12. august 2011, regjeringen.no. Besøkt 12. august 2011.

Hun er gift med statsviteren Bernt Hagtvet, spesialist på totalitarisme.

 Bibliografi 
 Den norske nasjonalsosialismen – sakprosa (1982) sammen med Hans Fredrik Dahl og Bernt Hagtvet
 Hver fredag foran porten – sakprosa (1984) sammen med Wanda Heger
 Hverdagsliv bind 5 i serien Norge i krig ; sakprosa (1987)
 Avisoppgjøret etter 1945 – sakprosa (1990)
 Krigshverdag. Bilder fra norske familiealbumer 1940–1945 – sakprosa (1990)
 Tokt ved første nymåne. Felttoget 1940. Invasjon med kamera og panservogn – sakprosa (1990), sammen med Odd V. Aspheim
 Norsk krigsleksikon 1940-1945 – sakprosa (1995) bidragsyter og medredaktør
 Handelsflåten i krig 1939-1945, bind 3: Sjømann – lang vakt – sakprosa (1995)
 Handelsflåten i krig 1939-1945, bind 4: Krigsseiler – krig, hjemkomst, oppgjør – sakprosa (1997)
 Ordet er fritt! En bok til Preben Munthe – sakprosa (2000) bidragsyter og medredaktør
 Barn under krigen – sakprosa (2000), sammen med Berit Nøkleby
 Det elegante uromoment; Hans Fredrik Dahl og offentligheten, festskrift til Hans Fredrik Dahl, Pax, 2009, redaktør sammen med Bernt Hagtvet og Henrik G. Bastiansen

 Priser 
 Norsk språkpris 1998
 Sverre Steen-prisen (2009)HIFOs stipender og priser  – Den norske historiske forening
 Anders Jahres kulturpreis (2016) for arbeidet med krigsseilernes historie (delt med Jon Michelet, Helge Jordal og Bård Rasmussen)

 Referanser 

 Eksterne lenker 


  Guri Hjeltnes, faglig hjemmeside ved BI

Kategori:Norske professorer i journalistikk
Kategori:Medievitere
Kategori:Norske krigshistorikere
Kategori:Journalister i VG
Kategori:Norske kvinnesaksforkjempere
Kategori:Riddere av 1. klasse av St. Olavs Orden
Kategori:Personer fra Stavanger kommune
Kategori:22. juli-kommisjonen
Kategori:Norske sakprosaforfattere
Kategori:Professorer ved Handelshøyskolen BI
Kategori:Norske skoleledere
Kategori:Holocaustsenteret